Գործամոլ

**Գործամոլ**` մարդ, որն աշխատում է հարկադրաբար։ Գործամոլն անկարող է սահմանափակել այն ժամանակը, որը նա ծախսում է աշխատանքի վրա՝ չնայած բացասական հետևանքների, ինչպիսիք են հարաբերությունները կամ առողջությունը փչացնելը։

Այս երևույթի համար չկա ընդհանուր ընդունված բժշկական սահմանում, թեև սթրեսի որոշ ձևեր, իմպուլսների վերահսկման խանգարումը, օբսեսիվ-կոմպուլսիվ անհատականության խանգարումը և օբսեսիվ-կոմպուլսիվ խանգարումը կարող են կապված լինել աշխատանքի հետ:Էրգոմանիան սահմանվում է որպես «աշխատանքի նկատմամբ չափից ավելի նվիրվածություն, հատկապես որպես հոգեկան հիվանդության ախտանիշ»։

Գերակտիվության մշակույթի երևույթը, անտեսելով աշխատանք-կյանք առողջ հավասարակշռությունը, կարող է սրել գործամոլությունը։

## Ստուգաբանություն
Բառն ինքնին պորտմանտո է, որը կազմված է «գործ» և «մոլագար» բառերից։ Համաձայն Օքսֆորդի անգլերեն բառարանի, այդ բառը իր նախնական տեսքով առաջին անգամ հայտնվել է Կանադայում, Toronto Daily Star-ի ապրիլի 5-ի համարում` 6-րդ էջում,1947թ.-ին`Անանուն ալկոհոլիկների մասին բառախաղային ակնարկով.

## Մանրամասներ
«Գործամոլ» եզրույթը վերաբերում է վարքի տարբեր տեսակների, որոնցից յուրաքանչյուրն ունի իր գնահատականը։ Օրինակ, գործամոլությունը երբեմն օգտագործվում է այն մարդկանց կողմից, ովքեր ցանկանում են դրական կերպով արտահայտել իրենց նվիրվածությունը կարիերային։ Քննարկվող «աշխատանքը» սովորաբար կապված է վարձատրվող աշխատանքի հետ, բայց այն կարող է վերաբերել նաև անկախ զբաղմունքներին, ինչպիսիք են սպորտը, երաժշտությունը, արվեստը և գիտությունը։ Այնուամենայնիվ, եզրույթն ավելի հաճախ օգտագործվում է`վերաբերելով բացասական վարքագծի օրինակին։ Հայտնի է, որ նման վարքագիծը բնութագրվում է աշխատանքի վրա ավելորդ ժամանակ ծախսելով, քրտնաջան աշխատելու ներքին պարտադրանքով և ընտանեկան և այլ սոցիալական հարաբերությունների անտեսմամբ։

Հետազոտողները պարզելեն, որ շատ դեպքերում աշխատանքի հետ կապված անդադար գործունեությունը շարունակվում է նույնիսկ այն բանից հետո, երբ այն արդեն ազդել է մարդու փոխհարաբերությունների և ֆիզիկական առողջության վրա:Ենթադրվում է, որ դրա պատճառները անհանգստությունն են, ցածր ինքնագնահատականը և մտերմության հետ կապված խնդիրները։ Ավելին, գործամոլները հակված չեն աշխատանքային առաջադրանքները ուրիշների հետ կիսել և հակված են բարձր ցուցանիշներ գրանցել բնավորության այնպիսի գծերի առումով, ինչպիսիք են նևրոտիզմը, պերֆեկցիոնիզմը և բարեխղճությունը։

Կլինիկական հոգեբան Բրայան Է. Ռոբինսոնը գործամոլների համար առանձնացնում է երկու առանցք՝ աշխատանքի մեկնարկ և աշխատանքի ավարտ։ Նա հետաձգելու վարքագիծը կապում է և՛«վայելող գործամոլներ»-ի(նրանք, ովքեր ունեն աշխատանքի նախաձեռնության/ավարտի ցածր մակարդակ), և՛«ուշադրության պակաս ունեցող գործամոլներ»-ի (նրանք, ովքեր ունեն աշխատանքի նախաձեռնության բարձր և ավարտի ցածր մակարդակ)հետ, ի տարբերություն «Բուլիմիայով տառապող» և «Անխնա» գործամոլների, որոնք երկուսն էլ ունեն աշխատանքի ավարտման բարձր մակարդակ։

Գործամոլությունը Ճապոնիայում համարվում է լուրջ սոցիալական խնդիր, որը հանգեցնում է վաղ մահվան`հաճախ աշխատանքի ժամանակ, մի երևույթ, որը կոչվում է karōshi: 2000 թվականին Ճապոնիայի վարչապետ Կեյզո Օբուչիի մահացու կաթվածի պատճառը չափազանց շատ աշխատանքն էր։ Չափազանց շատ աշխատանքից մահը ոչ միայն Ճապոնիային է բնորոշ. 2013 թվականին Լոնդոնում Bank of America-ի պրակտիկանտը մահացավ 72 ժամ անընդմեջ աշխատելուց։

Գործամոլները հակված են ավելի քիչ արդյունավետ լինել, քան մյուս աշխատողները, քանի որ նրանք դժվարանում են աշխատել որպես թիմ, դժվարանում են վստահել գործընկերներին կամ ստանձնել կազմակերպչական խնդիրներ՝ միանգամից չափազանց շատ աշխատանք վերցնելու պատճառով:Ավելին, գործամոլները հաճախ տառապում են քնի պակասից, ինչը հանգեցնում է ուղեղի և ճանաչողական ֆունկցիայի խանգարմանը։

Բիզնես ռիսկը, որը գործամոլությունը ներկաացնում է, թերագնահատված ռիսկն է ընկերությունների և մարդկային ռեսուրսների կառավարման մեջ, որը կարող է դառնալ գոյութենական  սպառնալիք բիզնեսի համար։

## See also
* Compulsive behavior
* Critique of work
* Crunch (video games)
* Downshifting (lifestyle)
* Karoshi
* Management of depression
* Occupational burnout
* OCPD
* Overachiever
* Power harassment
* Presenteeism
* Protestant work ethic
* Slow movement (culture)
* Workaholics Anonymous
* Work aversion
* Work ethic
* Workism
* Workplace stress

## References